
Valsts konkurss 
„Latvijas profesionālās ievirzes un profesionālās vidējās izglītības programmu kopas Diriģēšana izglītojamajiem 2026./2027. mācību gadā”
Izdots saskaņā ar
Valsts pārvaldes iekārtas likuma
72. panta pirmās daļas 2. punktu un Ministru kabineta 2012. gada 18. decembra noteikumu Nr. 931 „Latvijas Nacionālā kultūras centra nolikums” 4.4. apakšpunktu

I. Vispārīgie jautājumi
1. Nolikums nosaka kārtību, kādā tiek organizēts Valsts konkurss Latvijas profesionālās ievirzes un profesionālās vidējās izglītības programmu kopas Diriģēšana
izglītības programmu (kodi 30V 212 05 1, 33 212 05 1, 35b 212 05 1) (turpmāk ‒ izglītības programma) izglītojamajiem 2026./2027. mācību gadā (turpmāk – konkurss).
2. Konkursa mērķi ir:
2.1. attīstīt izglītojamo profesionālās prasmes un uzstāšanās kultūru diriģēšanā;
2.2. pārraudzīt mūzikas jomas izglītības kvalitāti profesionālās ievirzes un profesionālās vidējās izglītības pakāpē – mācību darba procesu, pedagogu un izglītojamo darba rezultātus;
2.3. apzināt mūzikas jomas profesionālās ievirzes un profesionālās vidējās izglītības pakāpes tālākās attīstības vajadzības un iespējas, sekmējot mācību procesa radošumu un konkurētspēju.
3. Konkurss norisinās divās kārtās (atlases kārtā un fināla kārtā), un tā dalībnieki tiek iedalīti divās klašu un kursu grupās:
3.1. I grupa – mūzikas vidusskolu (izglītības programmas kods 33, 35b) I un II kursa izglītojamie un mūzikas skolas (izglītības programmas kods 30V) 1. un 2. klases izglītojamie;
3.2. II grupa – mūzikas vidusskolu (izglītības programmas kods 33, 35b) III un IV kursa izglītojamie un mūzikas skolu (izglītības programmas kods 30V) 3. klases izglītojamie.

II. Konkursa rīkotājs
4. Konkursu rīko Latvijas Nacionālais kultūras centrs, reģistrācijas numurs 90000049726, adrese: Zigfrīda Annas Meierovica bulvāris 14 ‒ 7, Rīga, LV-1050 (turpmāk – LNKC) sadarbībā ar izglītības iestādēm, kuras īsteno profesionālās ievirzes izglītības programmas (turpmāk – mūzikas skola), un izglītības iestādēm, kuras īsteno profesionālās vidējās izglītības  programmas (turpmāk – mūzikas vidusskola) atbilstoši Latvijas izglītības klasifikācijas izglītības tematiskās jomas „Mākslas” programmu grupā Mūzika un skatuves māksla.
5. LNKC kontaktinformācija: e-pasts: pasts@lnkc.gov.lv, tālr. +371 67228985, +371 26436135, tīmekļa vietnes adrese: https://www.lnkc.gov.lv/lv/valsts-konkursi-muzikas-joma. 
6. LNKC kontaktpersona: Kultūrizglītības nodaļas mūzikas izglītības eksperts Kārlis Jēkabsons, e-pasts: karlis.jekabsons@lnkc.gov.lv, tālr. +371 25726409.

III. Konkursa dalībnieki 
7. Konkursa atlases kārtā piedalās visi mūzikas skolu un mūzikas vidusskolu izglītojamie, kuri apgūst izglītības programmu. Profesionālās vidējās izglītības programmas Diriģēšana – Baznīcas mūzikas dzīves organizators izglītojamajiem dalība konkursā ir brīvprātīga.
8. Konkursa fināla kārtā piedalās visu mūzikas skolu un mūzikas vidusskolu izglītojamie, kuri atbilstoši konkursa atlases kārtas rezultātiem ir izvirzīti dalībai konkursa fināla kārtā un kurus attiecīgās mūzikas skolas vai mūzikas vidusskolas vadītājs ir pieteicis šajā nolikumā noteiktajā kārtībā.

IV. Konkursa atlases kārtas norise 
9. Konkursa atlases kārtu organizē attiecīgā mūzikas skola vai mūzikas vidusskola laikā no 2027. gada 1. līdz 12. februārim.
10. Mūzikas skola vai mūzikas vidusskola:
10.1. nosaka konkursa atlases kārtas norises vietu un laiku;
10.2. nodrošina konkursa atlases kārtas sagatavošanu un norisi, tostarp atlases kārtas komisijas darbu un komisijas sekretāra pienākumu izpildi. Konkursa atlases kārtas vērtējumu apkopojumu (šā nolikuma 1. pielikums) glabā attiecīgajā mūzikas skolā vai mūzikas vidusskolā, bet vērtējumu apkopojuma un komisijas sēdes protokola kopijas elektroniski nosūta LNKC kontaktpersonai līdz 2027. gada 15. februārim;
10.3. piesaka dalībai konkursa fināla kārtas I posmā atlases kārtas komisijas izvirzītos izglītojamos, ievērojot šā nolikuma 11. punktā noteikto izvirzāmo izglītojamo skaitu, un pieteikumu (šā nolikuma 2. pielikums) elektroniski nosūta LNKC kontaktpersonai līdz 2027. gada 15. februārim. 
11. Pamatojoties uz konkursa atlases kārtas rezultātiem, dalībai konkursa fināla kārtas I posmā no katras mūzikas skolas vai mūzikas vidusskolas izvirza vismaz vienu dalībnieku no katras dalībnieku grupas, nepārsniedzot šādu dalībnieku skaitu:
11.1. Alfrēda Kalniņa Cēsu Mūzikas vidusskolas:
11.1.1. I grupa – 2 dalībnieki;
11.1.2. II grupa – 1 dalībnieks.
11.2. Jāzepa Mediņa Rīgas Mūzikas vidusskolas:
11.2.1. I grupa – 2 dalībnieki;
11.2.2. II grupa – 4 dalībnieki.
11.3. Jelgavas Mūzikas vidusskolas:
11.3.1. I grupa – 1 dalībnieks;
11.3.2. II grupa – 2 dalībnieki.
11.4. Mākslu izglītības kompetences centra „Latgales Mūzikas un mākslas vidusskola”:
11.4.1. I grupa – 1 dalībnieks;
11.4.2. II grupa – 2 dalībnieki.
11.5. Mākslu izglītības kompetences centra „Liepājas Mūzikas, mākslas un dizaina vidusskola”:
11.5.1. I grupa – 1 dalībnieks;
11.5.2. II grupa – 2 dalībnieki.
11.6. Mākslu izglītības kompetences centra „Nacionālā Mākslu vidusskola” struktūrvienības Rīgas Doma kora skolas:
11.6.1. I grupa – 2 dalībnieki;
11.6.2. II grupa – 6 dalībnieki.
11.7. Mākslu izglītības kompetences centra „Ventspils Mūzikas vidusskola”:
11.7.1. I grupa – 2 dalībnieki;
11.7.2. II grupa – 1 dalībnieks.
11.8. Staņislava Broka Daugavpils Mūzikas vidusskolas:
11.8.1. I grupa – 2 dalībnieki;
11.8.2. II grupa – 2 dalībnieki.
11.9. Jūrmalas Mūzikas vidusskolas:
11.9.1. I grupa – 1 dalībnieks;
11.9.2. II grupa – 1 dalībnieks.
11.10. Jāzepa Mediņa Rīgas 1. mūzikas skolas:
11.10.1. I grupa – 2 dalībnieki;
11.10.2. II grupa – 1 dalībnieks.
12. LNKC pārstāvjiem ir tiesības konkursa atlases kārtā piedalīties novērotāja statusā.

V. Konkursa fināla kārtas norise
13. Konkursa fināla kārtu organizē LNKC no 2027. gada 3. līdz 5. martam sadarbībā ar Mākslu izglītības kompetences centra „Nacionālā Mākslu vidusskola” struktūrvienību Rīgas Doma kora skolu.
14. LNKC:
14.1. informāciju par konkursa fināla kārtas norisi ievieto LNKC tīmekļa vietnē https://www.lnkc.gov.lv/lv/valsts-konkursi-muzikas-joma līdz 2027. gada 24. februārim;
14.2. nodrošina konkursa fināla kārtas sagatavošanu un norisi, tostarp konkursa fināla kārtas komisijas darbu, tā apmaksu un komisijas sekretāra pienākumu izpildi;
14.3. apbalvo konkursa fināla kārtas laureātus.
15. Konkursa fināla kārta norisinās trijos posmos, un katrs posms notiek atsevišķā dienā:
15.1. I posms (1. diena) ‒ diriģēšana pie klavierēm:
15.1.1. I grupas dalībnieki diriģē:
15.1.1.1. izvēles skaņdarbu no šā nolikuma 17.3.1. apakšpunktā noteiktā konkursa fināla kārtas III posma repertuāra;
15.1.1.2. Jāņa Ivanova vokalīzi korim „Dzimtenes ainava”;
15.1.2. II grupas dalībnieki diriģē:
15.1.2.1. izvērstas formas skaņdarbu no šā nolikuma 17.1.2. apakšpunktā noteiktā konkursa fināla kārtas I posma  repertuāra;
15.1.2.2. izvēles skaņdarbu no šā nolikuma 17.3.2. apakšpunktā noteiktā konkursa fināla kārtas III posma repertuāra.
15.1.3. Pēc I posma noslēguma tiek paziņoti tā rezultāti;
15.1.4. Pēc I posma rezultātu paziņošanas notiek konkursa fināla kārtas II posma repertuāra izloze.
15.2. II posms (2. diena) ‒ darbs ar kori. Posms norisinās divās daļās:
15.2.1. I grupas dalībnieki:
15.2.1.1. 1. daļā dalībnieki strādā ar Mākslu izglītības kompetences centra „Nacionālā Mākslu vidusskola” struktūrvienības Rīgas Doma kora skolas zēnu kori, izmantojot šā nolikuma 17.2.1. apakšpunktā noteikto konkursa fināla kārtas II posma 1. daļas repertuāru;
15.2.1.2. 2. daļā strādā ar Mākslu izglītības kompetences centra „Nacionālā Mākslu vidusskola” struktūrvienības Rīgas Doma kora skolas jaukto kori (turpmāk – jauktais koris), izmantojot šā nolikuma  17.2.3. apakšpunktā noteikto konkursa fināla kārtas II posma 2. daļas repertuāru (jaundarbus).
15.2.2. II grupas dalībnieki:
15.2.2.1. 1. daļā strādā ar Mākslu izglītības kompetences centra „Nacionālā Mākslu vidusskola” struktūrvienības Rīgas Doma kora skolas meiteņu kori Tiara, izmantojot šā nolikuma 17.2.2. apakšpunktā noteikto konkursa fināla kārtas II posma 1. daļas repertuāru;
15.2.2.2. 2. daļā ar jaukto kori bez iepriekšēja mēģinājuma atskaņo Jāņa Ivanova vokalīzi korim „Jūsma” un strādā ar jaukto kori, izmantojot šā nolikuma 17.2.3. apakšpunktā noteikto konkursa fināla kārtas II posma 2. daļas repertuāru (jaundarbus).
15.2.3. Pēc II posma noslēguma tiek paziņoti tā rezultāti;
15.2.4. Pēc II posma rezultātu paziņošanas notiek konkursa fināla kārtas III posma repertuāra izloze.
15.3. III posms (3. diena) ‒ darbs ar kori un koncertizpildījums. Posms norisinās divās daļās:
15.3.1. I grupas dalībnieki:
15.3.1.1. 1. daļā 3 minūšu laikā iepazīstina jaukto kori ar iepriekšējā dienā izlozētā skaņdarba komponistu, skaņdarba tapšanas vēsturi (ja par to ir pieejama informācija) un vēsturisko kontekstu (kad skaņdarbs radīts, kas tajā laikā bijis nozīmīgs Latvijas teritorijā un pasaulē, īpaši pievēršoties mūzikas un mākslas nozarei) un ne ilgāk kā 12 minūtes strādā ar šo fināla kārtas III posma a cappella skaņdarbu, lai sagatavotu to koncertizpildījumam;
15.3.1.2. 2. daļā koncertā ar jaukto kori diriģē skaņdarbu, ar kuru strādājis III posma 1. daļā.
15.3.2. II grupas dalībnieki:
15.3.2.1. 1. daļā 3 minūšu laikā iepazīstina jaukto kori ar iepriekšējā dienā izlozētā skaņdarba komponistu, skaņdarba tapšanas vēsturi (ja par to ir pieejama informācija) un vēsturisko kontekstu (kad skaņdarbs radīts, kas tajā laikā bijis nozīmīgs Latvijas teritorijā un pasaulē, īpaši pievēršoties mūzikas un mākslas nozarei) un ne ilgāk kā 15 minūtes strādā ar šo fināla kārtas III posma a cappella skaņdarbu, lai sagatavotu to koncertizpildījumam;
15.3.2.2. 2. daļā koncertā ar jaukto kori diriģē skaņdarbu, ar kuru strādājis III posma 1. daļā.
15.3.3. Pēc III posma noslēguma tiek paziņoti rezultāti un apbalvoti dalībnieki.

VI. Konkursa programmas prasības
16. Konkursa dalībnieks atlases kārtā pie klavierēm no galvas diriģē programmu atbilstoši mūzikas skolas / mūzikas vidusskolas izvirzītajiem nosacījumiem.
17. Konkursa dalībnieks fināla kārtā ievēro šādas programmas prasības:
17.1. I posma prasības (diriģēšana pie klavierēm):
17.1.1. I grupas dalībnieki diriģē:
17.1.1.1. Jāņa Ivanova vokalīzi korim „Dzimtenes ainava”;
17.1.1.2. izvēles skaņdarbu no šā nolikuma 17.3.1. apakšpunktā noteiktā konkursa fināla kārtas III posma repertuāra.
17.1.2. II grupas dalībnieki izvēlas vienu no šādiem izvērstas formas skaņdarbiem:
17.1.2.1. Arturs Maskats – Lacrymosa;
17.1.2.2. Ēriks Ešenvalds – Trinity Te Deum;
17.1.2.3. Leonard Bernstein – Chichester Psalms, I daļa.
17.2. II posma prasības (darbs ar kori):
17.2.1. I grupas repertuārs (zēnu koris):
17.2.1.1. Jānis Lūsēns – „Kur?”;
17.2.1.2. Jānis Lūsēns – „Allaž un mūžam”;
17.2.1.3. Valts Pūce – „Dzimtenē”;
17.2.1.4. Imants Kalniņš – „Baltais solījums”;
17.2.1.5. Raimonds Pauls – „Kur tad Tu nu biji”
17.2.1.6. Raimonds Pauls – „Aicinājums”.
17.2.2. II grupas repertuārs (meiteņu koris):
17.2.2.1. Francis Poulenc – Ave Verum Corpus;
17.2.2.2. Orlando Dipiazza – Tota Pulchra;
17.2.2.3. Andre Caplet – Sanctus;
17.2.2.4. Julio Dominguez – Pater Noster;
17.2.2.5. Rihards Dubra – Laudate Dominum (H-dur);
17.2.2.6. Xabier Sarasola – Jubilate Deo.
17.2.3. Konkursa fināla kārtas II posma 2. daļai paredzētie jaundarbi darbam ar jaukto kori tiks komponēti un publicēti līdz 2026. gada decembra sākumam.
17.3. III posma prasības (darbs ar kori un koncertizpildījums):
17.3.1. I grupas repertuārs:
17.3.1.1. Jāzeps Vītols – „Rudens”;
17.3.1.2. Jāzeps Vītols – „Rīgā pirku sirmu zirgu”;
17.3.1.3. Selga Mence – „Gara, gara šī naksniņa”;
17.3.1.4. Rihards Dubra – Ave Maria (F-dur);
17.3.1.5. Tālivaldis Ķeniņš – „Augstākā dzimtene”.
17.3.2. II grupas repertuārs:
17.3.2.1. Artūrs Maskats – „Pavasara mūzika”;
17.3.2.2. Jāzeps Mediņš – „Vasaras vakars”;
17.3.2.3. Donatas Zakaras – The Rain has held back;
17.3.2.4. Uģis Prauliņš – Sanctus no Missa Rigensis;
17.3.2.5. Pēteris Plakidis – „Vasaras vidus dziesmiņa”.

VII. Konkursa komisija un darba organizācija
18. Konkursa atlases kārtas dalībniekus vērtē attiecīgās mūzikas skolas vai mūzikas vidusskolas izveidota konkursa komisija, kuras sastāvā ir vismaz trīs eksperti, tostarp komisijas priekšsēdētājs. Komisijas sastāvā iekļauj mūzikas skolas vai mūzikas vidusskolas administrācijas un dziedāšanas metodiskās komisijas pārstāvjus. Komisija darbojas saskaņā ar šo nolikumu. Komisijas darbā ieteicams pieaicināt arī nozares ekspertus, kuri nav attiecīgās mūzikas skolas vai mūzikas vidusskolas darbinieki. 
19. Konkursa fināla kārtas dalībniekus vērtē LNKC izveidota konkursa komisija, kuras sastāvā ir vismaz trīs eksperti, tostarp komisijas priekšsēdētājs. Komisijas locekļiem ir kordiriģenta profesionālā kvalifikācija. Komisija darbojas saskaņā ar šo nolikumu.
20. Konkursa atlases kārtas komisijas darbu nodrošina attiecīgā mūzikas skola vai mūzikas vidusskola, tostarp norīkojot komisijas sekretāru, kurš protokolē komisijas sēdes un veic citus ar komisijas darba nodrošināšanu saistītos pienākumus. 
21. Konkursa fināla kārtas komisijas darbu nodrošina LNKC, tostarp norīkojot komisijas sekretāru, kurš protokolē komisijas sēdes un veic citus ar komisijas darba nodrošināšanu saistītos pienākumus. 
22. Konkursa atlases kārtas komisijas un konkursa fināla kārtas komisijas (turpmāk abas kopā – komisijas) sekretārs savlaicīgi izziņo kārtējo komisijas sēdi, tās vietu un laiku nosaka attiecīgās kārtas konkursa komisija.
23. Konkursa atlases kārtas komisija pēc konkursa atlases kārtas norises sagatavo un paraksta vērtējumu apkopojumu atbilstoši šā nolikuma 1. pielikumam. 
24. Konkursa fināla kārtas komisija pēc konkursa fināla kārtas norises sagatavo un paraksta vērtējumu apkopojumu atbilstoši šā nolikuma 1. pielikumam. 
25. Konkursa fināla kārtas komisijai ir pienākums konkursa fināla kārtas norises laikā sagatavot katram dalībniekam individuālo vērtējumu atbilstoši šā nolikuma 4. pielikumam, kuru pēc konkursa norises konkursa fināla kārtas komisijas sekretārs izsniedz dalībnieka pedagogam. 
26. Komisijas priekšsēdētājs:
26.1. vada komisijas sēdes;
26.2. bez īpaša pilnvarojuma pārstāv komisiju. 
27. Komisijas locekļiem ir pienākums ievērot Ministru kabineta 2018. gada 21. novembra ieteikumos Nr. 1 „Valsts pārvaldes vērtības un ētikas pamatprincipi” noteiktos profesionālās ētikas un uzvedības pamatprincipus un atturēties no pienākumu veikšanas, ja konstatēts interešu konflikts, par to nekavējoties informējot LNKC kontaktpersonu. 
28. Komisijas sēdes notiek klātienē.
29. Komisijas sēdes ir slēgtas.
30. Konkursa dalībnieka vērtējumu katrā vērtēšanas kritērijā nosaka, aprēķinot šā dalībnieka vērtēšanā piedalījušos komisijas locekļu attiecīgajā kritērijā piešķirto punktu vidējo aritmētisko vērtību. 
31. Konkursa fināla kārtas rezultātus publicē LNKC tīmekļa vietnē 5 (piecu) darba dienu laikā pēc konkursa norises.

VIII. Konkursa dalībnieku vērtēšana 
32. Konkursa dalībniekus komisijas vērtē pēc šādiem kritērijiem, piešķirot punktus saskaņā ar šā nolikuma 3. pielikumu:
32.1. izpildījuma tehniskā precizitāte;
32.2. mākslinieciskais izpildījums;
32.3. kopiespaids.
33. Komisijām ir tiesības nevērtēt konkursa dalībnieka sniegumu, ja konkursa programma neatbilst šā nolikuma prasībām vai tiek pārsniegta nolikumā noteiktā hronometrāža.
34. Katrs komisijas loceklis individuāli novērtē konkrēto kritēriju, piešķirot tam noteiktu punktu skaitu, ko ieraksta vērtēšanas lapā (4. pielikums): 
34.1. 32.1 un 32.2. apakšpunktā minētajam: 10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams);
34.2. 32.3. apakšpunktā minētajam: 5 punkti (teicami), 4 punkti (labi), 3 punkti (viduvēji), 2 punkti (vāji), 1 punkts (ļoti, ļoti vāji), 0 punktu (kritērijs nav novērtējams).
35. Maksimālais punktu skaits, ko konkursa dalībniekam var piešķirt viens komisijas loceklis, ir 25 punkti. 
36. Konkursa atlases kārtas komisija vērtē konkursa dalībniekus saskaņā ar šā nolikuma
32. punktā noteiktajiem vērtēšanas kritērijiem un izvirza dalībai konkursa fināla kārtas I posmā dalībniekus, kuri ieguvuši lielāko punktu skaitu, ievērojot šā nolikuma 11. punktā noteikto dalībnieku skaitu.
37. Konkursa fināla kārtas komisija vērtē konkursa dalībniekus saskaņā ar šā nolikuma 32. punktā noteiktajiem vērtēšanas kritērijiem un, pamatojoties uz iepriekšējā posmā iegūto punktu skaitu, izvirza dalībai nākamajā posmā dalībniekus, kuri attiecīgajā grupā ieguvuši lielāko punktu skaitu, ievērojot šādu maksimālo dalībnieku skaitu: 
37.1. konkursa fināla kārtas II posmam – ne vairāk kā astoņus dalībniekus I grupā;
37.2. konkursa fināla  kārtas II posmam – ne vairāk kā divpadsmit dalībniekus II grupā; 
37.3. konkursa fināla kārtas III posmam – ne vairāk kā piecus dalībniekus I grupā;
37.4. konkursa fināla kārtas III posmam – ne vairāk kā piecus dalībniekus II grupā.
38. Konkursa dalībniekiem, kuri piedalījušies visos trijos fināla kārtas posmos, aprēķina kopvērtējumu, summējot katrā posmā iegūto punktu skaitu. Pamatojoties uz iegūto kopvērtējumu, konkursa fināla kārtas komisija nosaka konkursa laureātus katrā dalībnieku grupā.  
39. Konkursa fināla kārtas komisija, pamatojoties uz konkursa rezultātiem, lemj par diplomu un atzinības rakstu piešķiršanu konkursa laureātiem un citiem dalībniekiem. Diplomus un  atzinības rakstus izsniedz konkursa fināla kārtas komisija.

IX. Personas datu aizsardzība 
40. Personas datu pārzinis ir LNKC. 
41. Personas datu apstrādātāji ir mūzikas skolas un mūzikas vidusskolas.
42. Personas datu apstrādes mērķis – konkursa norises nodrošināšana. 
43. Personas datu apstrādes tiesiskais pamats – dalībnieka vai tā likumiskā pārstāvja piekrišana un uz pārzini attiecināms juridisks pienākums. 
44. Par konkursa dalībnieku nevar kļūt, ja nav rakstiskas piekrišanas mūzikas skolā / mūzikas vidusskolā.
45. Personu dati tiek vākti un apstrādāti tikai tādā apjomā un termiņā, cik tas nepieciešams šajā nolikumā noteikto mērķu un LNKC saistošo normatīvo aktu prasību izpildei.
46. Personas tiesības:
46.1. pieprasīt informāciju par saviem LNKC rīcībā esošajiem personas datiem;
46.2. pieprasīt LNKC savu personas datu labošanu vai dzēšanu, vai apstrādes ierobežošanu attiecībā uz tiem, vai tiesības iebilst pret apstrādi tiktāl, cik tas ir objektīvi iespējams un nav pretrunā ar LNKC pienākumiem un tiesībām, kas izriet no normatīvajiem aktiem;
46.3. iesniegt sūdzību uzraudzības iestādei – Datu valsts inspekcijai.
47. Personas datu apstrādes ietvaros LNKC nodrošina:
47.1. informācijas sniegšanu personai saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) 13. pantu;
47.2. tehnisko un organizatorisko pasākumu veikšanu personas datu drošības un aizsardzības nodrošināšanai;
47.3. iespēju personai labot, dzēst tās sniegtos personas datus, ierobežot un iebilst pret savu personas datu apstrādi tiktāl, cik tas nav pretrunā ar LNKC pienākumiem un tiesībām, kas izriet no normatīvajiem aktiem un šo nolikumu.
48. LNKC apņemas bez nepamatotas kavēšanās paziņot personai par tās datu aizsardzības pārkāpumu gadījumā, ja personas datu aizsardzības pārkāpums varētu radīt augstu risku personas tiesībām un brīvībām.
49. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz personas tiesībām un brīvībām datu aizsardzības jomā, LNKC īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
50. Attiecīgās mūzikas skolas vai mūzikas vidusskolas vadītājs nodrošina, ka pirms konkursa dalībnieka personas datu nodošanas LNKC ir saņemta dalībnieka vai, ja dalībnieks ir nepilngadīgs, viņa likumiskā pārstāvja rakstveida piekrišana personas datu nodošanai LNKC konkursa norises nodrošināšanai.
51. Attiecīgās mūzikas skolas vai mūzikas vidusskolas vadītājs nodrošina, ka pirms dalībnieka pieteikšanas konkursam ir saņemta dalībnieka vai, ja dalībnieks ir nepilngadīgs, viņa likumiskā pārstāvja rakstveida piekrišana vai atteikums dalībnieka fotografēšanai, filmēšanai un iegūto materiālu publiskošanai. LNKC nodrošina, ka materiāli tiek izmantoti atbilstoši sniegtajai piekrišanai un netiek izmantoti komerciāliem mērķiem vai reklāmai.

X. Noslēguma jautājumi
52. LNKC ir tiesības izdarīt grozījumus nolikumā. Nolikuma grozījumi vai nolikuma konsolidētā redakcija tiek ievietota LNKC tīmekļa vietnē.
53. Visus izdevumus, kas saistīti ar dalībnieka piedalīšanos konkursā, sedz attiecīgā mūzikas skola vai mūzikas vidusskola.
54. LNKC ņem vērā attiecīgās mūzikas skolas vai mūzikas vidusskolas izglītojamo dalību konkursa fināla kārtā, aprēķinot un sadalot valsts mērķdotāciju izglītības programmās nodarbināto pedagogu darba samaksai un valsts sociālās apdrošināšanas obligātajām iemaksām.
55. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
56. Visas domstarpības un strīdi, kas var rasties šī nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.


Direktore			(paraksts*)			S. Pujāte


* Sagatavots elektroniski un parakstīts ar drošu elektronisko parakstu, kas satur laika zīmogu


Jēkabsons/Roze	  67 228985

1. pielikums
Latvijas Nacionālā kultūras centra nolikumam 
„Latvijas profesionālās ievirzes un profesionālās vidējās izglītības programmas 
kopas Diriģēšana izglītojamajiem 2026./2027. mācību gadā” 

Valsts konkursa 
“Latvijas profesionālās ievirzes izglītības programmas
un profesionālās vidējās izglītības programmas Diriģēšana
izglītojamajiem 2026./2027. mācību gadā”
ATLASES / FINĀLA KĀRTAS VĒRTĒJUMU APKOPOJUMS
  (izvēlas atbilstošo)

										
(izglītības iestādes nosaukums)

	Nr.
p.k.
	Konkursa dalībnieks
	Pedagoga 
Vārds, Uzvārds
	Koncertmeistara 
Vārds, Uzvārds
	Konkursa
programma
	Komisijas priekšsēdētājs
	Komisijas locekļi
	Punkti kopā (vidēji)
	Vieta
	Izvirzīts uz II kārtu
(Jā/Nē)

	
	Vārds
	Uzvārds
	Klase/ kurss
	Grupa
	
	
	
	Vārds, Uzvārds
	Vārds, Uzvārds
	Vārds, Uzvārds
	
	
	

	1. 
	
	
	
	
	
	
	… [0.00]
… [0.00]
… [0.00]
	0
	0
	0
	0.00
	
	

	2. 
	
	
	
	
	
	
	… [0.00]
… [0.00]
… [0.00]
	0
	0
	0
	0.00
	
	


Datums: 			
							Komisija: 			     								
								    (Vārds Uzvārds, paraksts)                   (Vārds Uzvārds, paraksts)	  (Vārds Uzvārds, paraksts)	                             



2. pielikums
Latvijas Nacionālā kultūras centra nolikumam
„Latvijas profesionālās ievirzes un profesionālās vidējās izglītības programmas 
kopas Diriģēšana izglītojamajiem 2026./2027. mācību gadā”
Valsts konkursa
“Latvijas profesionālās ievirzes izglītības programmas
un profesionālās vidējās izglītības programmas Diriģēšana
izglītojamajiem 2026./2027. mācību gadā”
PIETEIKUMS FINĀLA KĀRTAI

										
(izglītības iestādes nosaukums)

	Nr.
p.k.
	Konkursa dalībnieka (izglītojamā) 
Vārds, Uzvārds
	Klase/ kurss
	Grupa
	Pedagoga 
Vārds, Uzvārds
	Koncertmeistara
Vārds, Uzvārds
	Koncertmeistara
Vārds, Uzvārds
	Programma/
skaņdarba hronometrāža
	Skaņdarbu kopējā hronometrāža

	1.
	
	
	
	
	
	
	1) ... [0.00]
2) …[0.00]
3) …[0.00]
	[0.00]

	2.
	
	
	
	
	
	
	1) ... [0.00]
2) …[0.00]
3) …[0.00]
	[0.00]


Apliecinu, ka izglītības iestāde ir saņēmusi katra nepilngadīgā konkursa dalībnieka likumiskā pārstāvja vai pilngadīgā konkursa dalībnieka rakstveida piekrišanu konkursa dalībnieka personas datu nodošanai Latvijas Nacionālajam kultūras centram konkursa norises nodrošināšanai.

Datums: 			
		Izglītības iestādes vadītājs: 		  (paraksts*)		
																	          (vārds uzvārds)

*Dokuments parakstīts ar drošu elektronisko parakstu un satur laika zīmogu





3. pielikums
Latvijas Nacionālā kultūras centra nolikumam
„Latvijas profesionālās ievirzes un profesionālās vidējās izglītības programmas 
kopas Diriģēšana izglītojamajiem 2026./2027. mācību gadā”

„Latvijas profesionālās ievirzes izglītības programmas
un profesionālās vidējās izglītības programmas Diriģēšana
izglītojamajiem 2026./2027. mācību gadā”
VĒRTĒŠANAS KRITĒRIJI
1.  Izpildījuma tehniskā precizitāte: skaņdarba precizitāte, ritmiskā precizitāte, stāja.
	Punkti*
	Skaidrojums

	10
	Izcils tehniskais izpildījums un augsta precizitāte.

	9
	Teicams tehniskais izpildījums, ļoti sīkas nepilnības. Teicama precizitāte.

	8

	Ļoti labs tehniskais izpildījums. Ir sīkas nepilnības, kuras netraucē kopējam izpildījumam.

	7
	Labs tehniskais izpildījums, bet ir vērojamas nepilnības.

	6
	Gandrīz labs tehniskais izpildījums, ir novērojamas nepilnības.

	5
	Viduvējs tehnisks izpildījums. Nepiemīt tehniska brīvība, daļēji tiek izmantotas visas tehniskās iespējas.

	4
	Gandrīz viduvējs tehnisks izpildījums. Nepiemīt tehniska brīvība, netiek izmantotas visas tehniskās iespējas.

	3
	Vājš tehniskais izpildījums, kas traucē kopējam skanējumam.

	2
	Ļoti vājš tehniskais izpildījums, kas traucē kopējam skanējumam.

	1
	Ļoti, ļoti vājš izpildījums.

	0
	Būtiski konkursa nolikuma pārkāpumi, kritērijs nav novērtējams.


2. Mākslinieciskais izpildījums: frāzējums, individualitāte, radošums, artistiskums, stila un žanra izpratne
	Punkti*
	Skaidrojums

	10
	Izcils mākslinieciskais sniegums ir spilgts, brīvs, radošs un oriģināls, skaņdarbu atskaņojums.

	9
	Teicams mākslinieciskais sniegums ir brīvs, radošs un oriģināls, skaņdarba atskaņojums ir atbilstošs laikmeta raksturīgākajām iezīmēm.

	8
	Ļoti labs mākslinieciskais sniegums, atbilst autora iecerei, izpildījums ir pārliecinošs, skaidrs un precīzs, priekšnesumā dzirdama oriģinalitāte un atraktivitāte.

	7
	Labs mākslinieciskais sniegums, izpildījums ir pārliecinošs, skaidrs un precīzs, priekšnesumā saklausāma oriģinalitāte un atraktivitāte

	6
	Gandrīz labs sniegums. Mākslinieciskās izteiksmes līdzekļi izmantoti adekvāti, bet sniegumā pietrūkst pārliecības.

	5
	Viduvējs mākslinieciskās sniegums. Izteiksmes līdzekļi izmantoti adekvāti, sniegumā nav saklausāma pārliecība.

	4
	Gandrīz viduvēji ‒ kopumā mākslinieciskais sniegums ir apmierinošs, bet dažu māksliniecisko komponentu kvalitāte nav pietiekama

	3
	Vāji ‒  kopumā mākslinieciskais sniegums ir apmierinošs, māksliniecisko komponentu kvalitāte nav pietiekama

	2
	Ļoti vāji ‒ mākslinieciskais sniegums ir nestabils, vairāki mākslinieciskie komponenti izmantoti aptuveni vai neprecīzi

	1
	Ļoti, ļoti vājš mākslinieciskā snieguma līmenis.

	0
	Būtiski konkursa nolikuma pārkāpumi, kritērijs nav novērtējams.




3. Kopiespaids: uzstāšanās kultūra, uzvedība publikas priekšā, stāja

	Punkti*
	Skaidrojums

	5
	Pārliecinoša, brīva, dzīvīga un spilgta uzstāšanās.

	4
	Priekšnesums ir izstrādāts, kvalitatīva uzstāšanās.

	3
	Priekšnesums labi izstrādāts, bet vienmuļš.

	2
	Priekšnesums ir apmierinošs, tiek izpildīti iepriekš izstrādāti komponenti

	1
	Priekšnesums ir vājš

	0
	Kritērijs nav novērtējams


* vērtēšanā ir tiesības izmantot arī puspunktu (0,5)



































4. Pielikums
Latvijas Nacionālā kultūras centra nolikumam
„Latvijas profesionālās ievirzes un profesionālās vidējās izglītības programmas 
kopas Diriģēšana izglītojamajiem 2026./2027. mācību gadā”

Valsts konkursa 
„Latvijas profesionālās ievirzes izglītības programmas 
un profesionālās vidējās izglītības programmas Diriģēšana
izglītojamajiem 2026./2027. mācību gadā”
INDIVIDUĀLĀ VĒRTĒŠANAS LAPA

	Konkursanta
Vārds, Uzvārds
	Klase/
kurss
	Grupa
	Programma

	Vārds, Uzvārds
	
	
	1) ... [0.00]
2) ... [0.00]
3) ... [0.00]




	Izpildījuma tehniskā precizitāte (vērtējums – 0 līdz 10 punkti)
	

	Mākslinieciskais izpildījums (vērtējums – 0 līdz 10 punkti)
	

	Kopiespaids (vērtējums – 0 līdz 5 punkti)
	

	Punkti kopā (maks. 25 punkti*)
	



Komentāri, piezīmes
	

	

	

	

	

	

	

	

	

	

	


* vērtēšanā ir tiesības izmantot arī puspunktu (0,5)

Komisijas loceklis/e 				 / Vārds, Uzvārds/
(paraksts)

